Maanmittauslaitos selvitti Suomen järvien lukumäärän. Tehtävä osoittautui vaikeaksi.

Suomessa on 168 000 vähintään 500 neliömetrin kokoista järveä, kertoo Maanmittauslaitos.

Maanmittauslaitos selvitti suomalaisten järvien lukumäärän, mutta se ei ollut yksinkertainen tehtävä. Järvien määrä ei selvinnyt suoraan Maanmittauslaitoksen ylläpitämästä maastotietokannasta, sillä sen tiedot on koottu toisenlaisia käyttötarkoituksia varten. Maastatietokannan sisältö määriteltiin 1990-luvulla lähinnä karttojen tuotantoon.